Lav et referat af nedenstående tekst:

Tekst:
Der er bogstavelig talt lukket for gassen. Hobro Gasmuseum er fra årsskiftet lukket ned, da den finansielle støtte fra virksomheder og Mariagerfjord Kommune er stoppet. - Det er utrolig trist, at det er kommet hertil, siger bestyrelsesformand for gasmuseet, Jørgen Pontoppidan. Plan blev skrottet Mariagerfjord Kommunes byråd valgte allerede tilbage i april 2021 at fjerne støtten til museet, da man ikke kunne stå inde for planen for museets fremtid – som for eksempel var, at museet skulle finansieres af fonde. Dog var der i økonomiudvalget lagt op til en genovervejelse af situationen i december, hvis altså gasmuseets bestyrelse kunne komme med en ny plan. Men beslutningen blev ikke ændret. - Jeg mener, vi har haft en plan, men vi har måske ikke været gode nok til at fremlægge den, det er der noget, der tyder på.  Eller også er der nogle, der havde forestillet sig, de kunne bruge bygningen til noget andet, siger Jørgen Pontoppidan. - Men det er en selvejende institution, så det er ikke kommunens bygning så det, vi beder om, er et tilskud som man giver til så mange andre kulturinstitutioner. Mariagerfjord Kommunes borgmester var ikke tilstede under mødet i december, men han bakker fuldt op om økonomiudvalgets beslutning. - Den bygning kan noget mere, end den er gjort til i de sidste mange år. Og det vil vi gerne være medvirkende til, men med det koncept der er nu, som vi har bedt om noget nyt, har vi desværre ikke fået en præsentation af noget vi vurderer, overhovedet kan blive rentabel, siger Mogens Jespersen (V). - Tag til Ebeltoft og bliv inspireret Mogens Jespersen understreger, at bygningerne skal bevares. Men han så gerne, at der blev kigget mod andre steder, hvor det er lykkedes at skabe liv i gamle industribygninger. - Jeg havde gerne set man tog en tur til Ebeltoft og blev inspireret af Maltfabrikken – jeg ved godt, den bygning er større end vores, men vores er mindst ligeså god til det, vi kunne lave her i Mariagerfjord. Tilbage i april var der blandede holdninger til beslutningen om at fjerne den komunale støtte. 16 stemte for at fjerne støtten og 12 stemte imod. - For hurtige til at trække stikket - Jeg synes simpelhen, at et flertal i byrådet har været for hurtige til at trække stikket, siger byrådsmedlem Niels Peter Christoffersen (V). Han mener, at støtten skulle være fortsat, så bestyrelsen havde de bedste betingelser for at udvikle stedet. - Vi er enige om der skal være noget, men samtidig burde det være folk, der har det under neglene, der burde arbejde med det, og komme med forslag til, hvordan det kunne se ud , mener Niels Peter Christoffersen. Tilbage på gasmuseet er Jørgen Pontoppidan fortrøstningsfuld trods udsynet til mennesketomme lokaler på det gamle gasværk. -Vi giver bestemt ikke op – jeg er overbevist om, at vi kan finde en løsning – men skal man ud og finde sponsorer, spørger man altid, hvor er kommunen? og vi skal have kommunen som medspiller og ikke modspiller, siger han. Gasmuseets bestyrelse lægger nu op til, at lokalerne i fremtiden skal være et energihus med fokus på den grønne omstilling.

Referat:
Det var det eneste tilbage af sin slags - men lukkede her fra årsskiftet. Nu skal byrådet i Mariagerfjord Kommune finde ud af, hvad der skal ske med de ikoniske lokaler.